JayJayThrowThrow/commonwealth-wiki-mix huggingface dataset:
ಶ್ಯಾಮ್ ಪ್ರಸಾದ್ ಮುಖರ್ಜಿ

ಶ್ಯಾಮ್ ಪ್ರಸಾದ್ ಮುಖರ್ಜಿ (ಜುಲೈ ೬, ೧೯೦೧ - ಜೂನ್ ೨೩, ೧೯೫೩) ಭಾರತೀಯ ಜನಸಂಘ ರಾಜಕೀಯ ಪಕ್ಷದ ಸ್ಥಾಪಕ.
ಶ್ಯಾಮ ಪ್ರಸಾದ್ ಮುಖರ್ಜಿ (6 ಜುಲೈ 1901 - 23 ಜೂನ್ 1953) ಒಬ್ಬ ಭಾರತೀಯ ರಾಜಕಾರಣಿ, ನ್ಯಾಯವಾದಿ ಮತ್ತು ಶಿಕ್ಷಣತಜ್ಞರಾಗಿದ್ದರು, ಪ್ರಧಾನ ಮಂತ್ರಿ ಜವಾಹರಲಾಲ್ ನೆಹರು ಅವರ ಸಚಿವ ಸಂಪುಟದಲ್ಲಿ "ಕೈಗಾರಿಕೋದ್ಯಮ ಮತ್ತು ಸರಬರಾಜು(ವಾಣಿಜ್ಯೋದ್ಯಮ) ಸಚಿವರಾಗಿ ಕಾರ್ಯನಿರ್ವಹಿಸಿದರು. ಅವರು ಕಾಂಗ್ರೆಸ್ ಪಕ್ಷವಲ್ಲದಿದ್ದರೂ, ಅವರ ಪ್ರತಿಭೆಯನ್ನು ಪರಿಗಣಿಸಿ, ಅವರನ್ನು ನೆಹರು ಮಂತ್ರಿಮಂಡಲಕ್ಕೆ ಸೇರಿಸಿಕೊಂಡಿದ್ದರು. ನಂತರ ನೆಹರೂ ಅವರ ಮಂತ್ರಿಮಂಡಲದಿಂದ ಹೊರಬಂದು, ಮುಖರ್ಜಿ ಅವರು 1951 ರಲ್ಲಿ ಭಾರತೀಯ ಜನಸಂಘವನ್ನು ಸ್ಥಾಪಿಸಿದರು. ಅದು ನಂತರ ಭಾರತೀಯ ಜನತಾ ಪಕ್ಷ (ಬಿಜೆಪಿ) ಮುಂಚೂಣಿಯ ಬಲಪಂಥೀಯ ರಾಷ್ಟ್ರೀಯ ರಾಜಕೀಯ ಪಕ್ಷವಾಯಿತು.
ನೋಡಿ

*ಪಂ.ಜವಹರಲಾಲ್ ನೆಹರು
ಉಲ್ಲೇಖಗಳು

ವರ್ಗ:ಭಾರತದ ಪ್ರಮುಖ ರಾಜಕಾರಣಿಗಳು
ಆಚಾರ್ಯತ್ರಯರು

ವೇದಾಂತ ದರ್ಶನ ಅಥವಾ ಉತ್ತರ ಮೀಮಾಂಸಾ ದರ್ಶನದ ಪ್ರವರ್ತಕರಲ್ಲಿ ದಕ್ಷಿಣ ಭಾರತದ ಮೂರು ಯತಿ ವರೇಣ್ಯರು ಪ್ರಮುಖರು - ಆದಿ ಶಂಕರಾಚಾರ್ಯರು, ರಾಮಾನುಜಾಚಾರ್ಯರು ಮತ್ತು ಮಧ್ವಾಚಾರ್ಯರು. ಈ ಮೂರು ಯತಿ ವರೇಣ್ಯರನ್ನು ಆಚಾರ್ಯ ತ್ರಯರೆಂದು ಸಂಬೋಧಿಸಲಾಗುತ್ತದೆ.
ಶಂಕರರು ಅದ್ವೈತದ ಪ್ರವರ್ತಕರು. ರಾಮಾನುಜರು ವಿಶಿಷ್ಟಾದ್ವೈತ ಸಿದ್ಧಾಂತದ ಪ್ರವರ್ತಕರು. ಆಚಾರ್ಯ ಮಧ್ವರು ದ್ವೈತ ಮತದ ಪ್ರತಿಪಾದಕರು. ಈ ಮೂರೂ ಯತಿಗಳು - ಬ್ರಹ್ಮ ಸೂತ್ರಗಳು, ಉಪನಿಷತ್ಗಳು ಹಾಗೂ ಭಗವದ್ಗೀತೆಯೆಂಬ ಪ್ರಸ್ಥಾನತ್ರಯೀಗಳಿಗೆ ತಮ್ಮ ತಮ್ಮ ಸಿದ್ಧಾಂತದ ಅನುಗುಣವಾಗಿ ಭಾಷ್ಯಗಳನ್ನು ರಚಿಸಿದ್ದಾರೆ.
ವರ್ಗ:ಹಿಂದೂ ಧರ್ಮ
ತುರ್ಕ್ಮೇನಿಸ್ಥಾನ್

ತುರ್ಕ್‌ಮೆನಿಸ್ತಾನ್ ಗೆ ಇನ್ನೊಂದು ಹೆಸರು ತುರ್ಕ್‌ಮೇನಿಯ. ಇದು ಮಧ್ಯ ಏಷ್ಯಾದ ಒಂದು ರಾಷ್ಟ್ರವಾಗಿದೆ. ೧೯೯೧ರವರೆಗೆ ಸೋವಿಯತ್ ಒಕ್ಕೂಟದ ಭಾಗವಾಗಿದ್ದ ತುರ್ಕ್‌ಮೆನಿಸ್ತಾನ್ ಈಗ ಒಂದು ಸ್ವತಂತ್ರ ರಾಷ್ಟ್ರ. ಇದರ ಆಗ್ನೇಯದಲ್ಲಿ ಅಫ್ಘಾನಿಸ್ತಾನ್, ನೈಋತ್ಯದಲ್ಲಿ ಇರಾನ್, ಈಶಾನ್ಯದಲ್ಲಿ ಉಜ್ಬೇಕಿಸ್ತಾನ್ ಮತ್ತು ವಾಯವ್ಯದಲ್ಲಿ ಕಜಾಕ್‌ಸ್ತಾನ್ ದೇಶಗಳಿವೆ. ದೇಶದ ಪಶ್ಚಿಮದಲ್ಲಿ ಕ್ಯಾಸ್ಪಿಯನ್ ಸಮುದ್ರವಿದೆ. ನಾಡಿನ ಹೆಚ್ಚಿನ ಭಾಗವು ಕರಾಕುಮ್ ಮರುಭೂಮಿಯ ಪ್ರದೇಶ.


ವರ್ಗ:ಏಷ್ಯಾ ಖಂಡದ ದೇಶಗಳು
ವರ್ಗ:ತುರ್ಕ್‍ಮೇನಿಸ್ತಾನ
ನ್ಯೂ ಜೀಲ್ಯಾಂಡ್

ನ್ಯೂಜಿಲೆಂಡ್ ನೈಋತ್ಯ ಶಾಂತ ಮಹಾಸಾಗರದಲ್ಲಿನ ಒಂದು ದ್ವೀಪಸಮೂಹ ರಾಷ್ಟ್ರ. ನ್ಯೂಜಿಲೆಂಡ್ ಪ್ರಮುಖವಾಗಿ ಉತ್ತರ ದ್ವೀಪ ಅಥವಾ ತೆ ಇಕ-ಅ-ಮೌಇ ಮತ್ತು ದಕ್ಷಿಣ ದ್ವೀಪ ಅಥವಾ ಟೆ Waipounamuಗಳೆಂಬ ಎರಡು ದೊಡ್ಡ ದ್ವೀಪಗಳನ್ನು ಹಾಗೂ ಇತರ ಹಲವು ಸಣ್ಣ ದ್ವೀಪಗಳನ್ನು ಒಳಗೊಂಡಿದೆ. ಆಸ್ಟ್ರೇಲಿಯಾದ ಆಗ್ನೇಯಕ್ಕೆ ಟಾಸ್ಮನ್ ಸಮುದ್ರದಾಚೆ ೨೦೦೦ ಕಿ.ಮೀ. ದೂರದಲ್ಲಿರುವ ನ್ಯೂಜಿಲೆಂಡ್‌ನ ಉತ್ತರದ ನೆರೆರಾಷ್ಟ್ರಗಳೆಂದರೆ ನ್ಯೂ ಕ್ಯಾಲೆಡೋನಿಯ, ಫಿಜಿ ಮತ್ತು ಟೋಂಗಾ. ಇದು ಮಾನವರು ನೆಲೆಸಬಹುದಾದ ಕೊನೆಯ ಭೂ ಸ್ಥಳವಾಗಿದೆ. ತನ್ನ ದೀರ್ಘ ಪ್ರತ್ಯೇಕತೆ ಸಮಯದಲ್ಲಿ ಈ ದೇಶ ಪ್ರಾಣಿ, ಶಿಲೀಂಧ್ರ ಮತ್ತು ಸಸ್ಯ ಜೀವನದ ಒಂದು ವಿಶಿಷ್ಟ ಜೀವವೈವಿಧ್ಯವನ್ನು ಅಭಿವೃದ್ಧಿ ಪಡಿಸಿತ್ತು. ದೇಶದ ವಿವಿಧ ಲಕ್ಷಣ ಮತ್ತು ಚೂಪಾದ ಪರ್ವತ ಶಿಖರಗಳಾದ ದಕ್ಷಿಣ ಆಲ್ಪ್ಸ್, ಭೂಮಿ ಮತ್ತು ಜ್ವಾಲಾಮುಖಿ ಸ್ಫೋಟಗಳ ಚಲನೆಯಿಂದ ಮೇಲ್ಮೈ ಉಬ್ಬುವಿಕೆಗೆ ಹೆಚ್ಚು ಬದ್ಧವಾಗಿರುತ್ತದೆ. ವೆಲ್ಲಿಂಗ್ಟನ್ ನ್ಯೂಜಿಲ್ಯಾಂಡ್ ನ ರಾಜಧಾನಿ, ಹಾಗೂ ಆಕ್ಲೆಂಡ್ ನ್ಯೂಜಿಲ್ಯಾಂಡ್ ನಲ್ಲೆ ಅತಿ ಹೆಚ್ಚು ಜನಸಂಖ್ಯೆ ಇರುವ ನಗರವಾಗಿದೆ.

ಪಾಲಿನೆಸಿಯನ್ನರು 1250-1300 CE ರಲ್ಲಿ ನ್ಯೂಜಿಲ್ಯಾಂಡ್ ನಲ್ಲಿ ನೆಲೆಸಿ ಒಂದು ವಿಶಿಷ್ಟ ಮಾವೊರಿ ಸಂಸ್ಕೃತಿಯನ್ನು ಬೆಳೆಸಿದರು. ಅಬೆಲ್ ಟ್ಯಾಸ್ಮನ್, ಒಬ್ಬ ಡಚ್ ಪರಿಶೋಧಕ, 1642 CE ರಲ್ಲಿ ನ್ಯೂಜಿಲ್ಯಾಂಡ್ ನ್ನು ಕ೦ಡುಹಿಡಿದ ಮೊದಲ ಯುರೋಪಿಯನ್. 1840 ರಲ್ಲಿ, ನ್ಯೂಜಿಲ್ಯಾಂಡ್ ನ್ನು ಬ್ರಿಟಿಷ್ ರ ವಸಾಹತು ಮಾಡುವ ವೈಟಾಂಗಿಯ ಒಡಂಬಡಿಕೆಗೆಬ್ರಿಟಿಷ್ ರಾಜಪ್ರಭುತ್ವ ಹಾಗೂ ಮಾವೊರಿ ಸಹಿಮಾಡಿದರು. ಇಂದು, 4.5 ಮಿಲಿಯನ್ ನ್ಯೂಜಿಲ್ಯಾಂಡ್ ಜನಸಂಖ್ಯೆಯ ಬಹುಭಾಗವು ಯುರೋಪಿಯನ್ ಮೂಲವಾಗಿದೆ; ಸ್ಥಳೀಯ ಮಾವೊರಿಯೆನ್ನರು, ಏಷ್ಯನ್ನರು ಮತ್ತು ಪೆಸಿಫಿಕ್ ದ್ವೀಪದವರು ದೇಶದ ದೊಡ್ಡ ಅಲ್ಪಸಂಖ್ಯಾತರು. ಇದನ್ನು ಪ್ರತಿಬಿಂಬಿಸುವಂತೆ, ನ್ಯೂಜಿಲ್ಯಾಂಡ್ ನ ಸಂಸ್ಕೃತಿಯನ್ನು ಮುಖ್ಯವಾಗಿ ಮಾವೊರಿ ಮತ್ತು ಆರಂಭಿಕ ಬ್ರಿಟಿಷ್ ವಸಾಹತುಗಾರರಿ೦ದ ಪಡೆಯಲಾಗಿದೆ. ದೇಶದ ಅಧಿಕೃತ ಭಾಷೆಯಾಗಿ ಇಂಗ್ಲೀಷ್, ಮಾವೊರಿ ಮತ್ತು ನ್ಯೂಜಿಲ್ಯಾಂಡ್ ಇಂಗ್ಲೀಷ್ ಭಾಷೆಯ ಜೊತೆ, ಸೈನ್ ಲಾಂಗ್ವೇಜ್ ಇವೆ. ದೇಶದ ಆರ್ಥಿಕತೆ ಐತಿಹಾಸಿಕವಾಗಿ ಉಣ್ಣೆ ರಫ್ತಿನ ಪ್ರಾಬಲ್ಯದಿ೦ದಾಗಿದೆ, ಆದರೆ ಪ್ರವಾಸೋದ್ಯಮದ ಜೊತೆಗೆ ಡೈರಿ ಉತ್ಪನ್ನಗಳು, ಮಾಂಸ, ಮತ್ತು ವೈನ್ ರಫ್ತುಗಳು ಇಂದು ಗಮನಾರ್ಹವಾಗಿದೆ. ದೇಶದಲ್ಲಿನ ಶಾಸನಬದ್ಧ ಅಧಿಕಾರ, ಚುನಾಯಿತ, ಏಕ ಸಭೆಯ ಪಾರ್ಲಿಮೆಂಟಿನ ವಶದಲ್ಲಿದೆ, ಆದರೆ ದೇಶದ ರಾಜಕೀಯ ಶಕ್ತಿ ಪ್ರಧಾನಿ ನೇತೃತ್ವದ ಸಂಪುಟದಲ್ಲಿದೆ, ಪ್ರಸ್ತುತ ಜಾನ್ ಕೀ ಅವರ ಸಂಪುಟದಲ್ಲಿದೆ. ರಾಣಿ ಎಲಿಜಬೆತ್ II ದೇಶದ ಮುಖ್ಯಸ್ಥರಾಗಿರುತ್ತಾರೆ ಮತ್ತು ಗವರ್ನರ್ ಜನರಲ್ ಪ್ರತಿನಿಧಿಸುತ್ತಾರೆ. ಜೊತೆಗೆ, ನ್ಯೂಜಿಲ್ಯಾಂಡ್ ನ್ನು 11 ಪ್ರಾದೇಶಿಕ ಮಂಡಳಿಗಳನ್ನಾಗಿ ಮತ್ತು ಸ್ಥಳೀಯ ಆಡಳಿತಾತ್ಮಕ ಉದ್ದೇಶಗಳಿಗೆ 67 ಪ್ರಾದೇಶಿಕ ಅಧಿಕಾರಿಗಳ ಸಂಘಟಿತವಾಗಿದೆ. ನ್ಯೂಜಿಲ್ಯಾಂಡ್ ಸಾಮ್ರಾಜ್ಯವು ಟೊಕೆಲಾವ್ (ಅವಲಂಬಿತ ಪ್ರದೇಶ)ನ್ನು ಒಳಗೊಂಡಿದೆ ; ಕುಕ್ ದ್ವೀಪಗಳು ಮತ್ತು ನಿಯು ( ಸ್ವಯ೦ಆಡಳಿತದ ನ್ಯೂಜಿಲ್ಯಾಂಡ್ ಮುಕ್ತ ಸಹಯೋಗದ ರಾಜ್ಯಗಳು ); ಮತ್ತು ರಾಸ್ ಡಿಪೆಂಡೆನ್ಸಿ ಅಂಟಾರ್ಟಿಕಾದಲ್ಲಿರುವ ನ್ಯೂಜಿಲ್ಯಾಂಡ್ ನ ಪ್ರಾದೇಶಿಕ ಹಕ್ಕಾಗಿದೆ. ನ್ಯೂಜಿಲ್ಯಾಂಡ್ ವಿಶ್ವಸಂಸ್ಥೆಯ ರಾಷ್ಟ್ರಗಳ, ಕಾಮನ್ವೆಲ್ತ್, ANZUS ಇದು ಆರ್ಗನೈಸೇಷನ್ ಫಾರ್ ಎಕನಾಮಿಕ್ ಕೋ-ಆಪರೇಶನ್ ಅಂಡ್ ಡೆವಲಪ್ಮೆಂಟ್, ಫೆಸಿಫಿಕ್ ದ್ವೀಪಗಳಲ್ಲಿ ವೇದಿಕೆ ಮತ್ತು ಏಷ್ಯಾ-ಪೆಸಿಫಿಕ್ ಆರ್ಥಿಕ ಸಹಕಾರ, ಸದಸ್ಯತ್ವವನ್ನು ಹೊಂದಿದೆ.
ಉಲ್ಲೇಖಗಳು

ವರ್ಗ:ಒಷ್ಯಾನಿಯದ ದೇಶಗಳು
ಕೋಗಿಲೆ

ಕೋಗಿಲೆ ಕುಕುಲಿಡೆ ಕುಟುಂಬಕ್ಕೆ ಸೇರಿರುವ ಒಂದು ಪಕ್ಷಿ. ಕೋಗಿಲೆ ಸಾಮಾನ್ಯವಾಗಿ ಕಾಗೆಯ ಗೂಡಲ್ಲಿ ಮೊಟ್ಟೆ ಇಡುತ್ತದೆ. ಅದು ಬೆಳೆದಂತೆ ತನ್ನ ಕಂಠದಿಂದ ಹಾಡಲು ಶುರು ಮಾಡಿದಾಗ ಅದರ ನಿಜ ಸ್ವರೂಪ ಕಾಗೆಗೆ ತಿಳಿದು ಅದನ್ನು ತನ್ನ ಗೂಡಿನಿಂದ ಹೊರ ತಳ್ಳುತ್ತದೆ.

ಕೋಗಿಲೆಗಳು ಸಾಮಾನ್ಯವಾಗಿ ಮಧ್ಯಮ ಗಾತ್ರದ ತೆಳು ಪಕ್ಷಿಗಳು. ಕೆಲವು ಜಾತಿಗಳು ವಲಸೆ ಇವೆ. ಕೋಗಿಲೆಗಳು ಆಹಾರವಾಗಿ ಕೀಟಗಳನ್ನು, ಕ್ರಿಮಿಕೀಟಗಳ ಮರಿಗಳನ್ನು ಮತ್ತು ವಿವಿಧ ಇತರ ಪ್ರಾಣಿಗಳನ್ನು ತಿನ್ನುತ್ತವೆ. ಜೊತೆಗೆ ಹಣ್ಣುಗಳನ್ನು ತಿನ್ನುತ್ತವೆ. ಸಾವಿರಾರು ವರ್ಷಗಳಿಂದ ಮಾನವ ಸಂಸ್ಕೃತಿಯಲ್ಲಿ ಕೋಗಿಲೆಗಳು ಪಾತ್ರವು ಪವಿತ್ರ ಗ್ರೀಕ್ ಪುರಾಣದ ದೇವತೆ ಹೇರಾ ಆಗಿ ಕಾಣಿಸಿಕೊಂಡಿದೆ.
Information

ವರ್ಗ:ಪಕ್ಷಿಗಳು
ವಾದಿರಾಜ

ವಾದಿರಾಜ ಕನ್ನಡ ಚಲನಚಿತ್ರರಂಗದ ಇತಿಹಾಸದ ಪ್ರಮುಖ ನಟ ಮತ್ತು ನಿರ್ಮಾಪಕರಲ್ಲಿ ಒಬ್ಬರು. 'ನಾಂದಿ' ಮತ್ತು 'ಅದೇ ಕಣ್ಣು' ಅವರು ನಿರ್ಮಿಸಿದ ಪ್ರಮುಖ ಚಿತ್ರಗಳಲ್ಲಿ ಕೆಲವು.

ಉಪಾಧ್ಯಾಯ ಶ್ರೀನಿವಾಸ ವಾದಿರಾಜ್‌ ಅವರು ಜನಿಸಿದ್ದು ೧೯೨೭ರಲ್ಲಿ. ಉಡುಪಿ ಜಿಲ್ಲೆಯ ಪಣಿಯಾಡಿಯಲ್ಲಿ ಹುಟ್ಟಿದರು. ಅಭಿನಯ ಕಲೆಯಲ್ಲಿ ತೊಡಗಿದ್ದ ತಮ್ಮ ತಂದೆಯವರಿಂದ ಪ್ರಭಾವಿತರಾದ ವಾದಿರಾಜ್‌ ಕೇವಲ ಚಲನಚಿತ್ರಗಳಲ್ಲಷ್ಟೇ ಅಲ್ಲದೆ ಸಹಸ್ರಾರು ನಾಟಕಗಳಲ್ಲೂ ಅಭಿನಯಿಸಿದ್ದರು. ೧೯೫೪ರಲ್ಲಿ ‘ಕೋಕಿಲವಾಣಿ’ ಎಂಬ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡಿದ ವಾದಿರಾಜ್‌ ನಟಿಸಿದ ಚಿತ್ರಗಳ ಸಂಖ್ಯೆ ನೂರಕ್ಕೂ ಹೆಚ್ಚಿನದು. ೧೯೫೮ರ ವರ್ಷದಲ್ಲಿ ತೆರೆಕಂಡ ಕೃಷ್ಣಗಾರುಡಿ ಚಿತ್ರ ಅವರನ್ನು ಪ್ರಖ್ಯಾತರನ್ನಾಗಿಸಿತು. ಮುಂದೆ ಕಂಡ ‘ಧರ್ಮ ವಿಜಯ’, ‘ಸ್ವರ್ಣ ಗೌರಿ’ ಮುಂತಾದ ಚಿತ್ರಗಳಲ್ಲಿನ ಅವರ ಹಾಸ್ಯನಟನೆ ಅಪಾರ ಜನಮೆಚ್ಚುಗೆ ಪಡೆಯಿತು.

ಕನ್ನಡ ಚಿತ್ರರಂಗದ ಪ್ರಸಿದ್ಧ ನಟಿ ಹರಿಣಿ ಇವರ ಸಹೋದರಿ. ಅವಿವಾಹಿತರಾಗಿದ್ದ ವಾದಿರಾಜ್ ಫೆಬ್ರುವರಿ ೨೦೦೪ರಲ್ಲಿ ಈ ಲೋಕವನ್ನಗಲಿದರು.


ವರ್ಗ:ಕನ್ನಡ ಚಿತ್ರರಂಗದ ನಟರು
ಯಮನ್

ಯಮನ್ (ಅರಬ್ಬಿ: ಆಂಗ್ಲ: ) ― ಅಧಿಕೃತವಾಗಿ ಯಮನ್ ಗಣರಾಜ್ಯ (Republic of Yemen). ಪಶ್ಚಿಮ ಏಷ್ಟಾದ ದೇಶ. ಇದು ಅರೇಬಿಯನ್ ಪರ್ಯಾಯ ದ್ವೀಪದ ದಕ್ಷಿಣ ಭಾಗದಲ್ಲಿದೆ. ಇದರ ಉತ್ತರದಲ್ಲಿ ಸೌದಿ ಅರೇಬಿಯಾ, ಈಶಾನ್ಯದಲ್ಲಿ ಒಮಾನ್, ಪಶ್ಚಿಮದಲ್ಲಿ ಕೆಂಪು ಸಮುದ್ರ ಮತ್ತು ದಕ್ಷಿಣದಲ್ಲಿ ಅರಬ್ಬಿ ಸಮುದ್ರ ಮತ್ತು ಏಡನ್ ಕೊಲ್ಲಿಗಳಿವೆ. ಯಮನ್ ಮುಖ್ಯ ಭೂಭಾಗದ ಜೊತೆಗೆ ಸುಮಾರು ೨೦೦ ದ್ವೀಪಗಳನ್ನು ಸಹ ಹೊಂದಿದೆ. ಇದು ಅರೇಬಿಯನ್ ಪರ್ಯಾಯ ದ್ವೀಪದ ಏಕೈಕ ಗಣರಾಜ್ಯವಾಗಿದೆ.

ವರ್ಗ:ಏಷ್ಯಾ ಖಂಡದ ದೇಶಗಳು
ವರ್ಗ:ಅರಬ್ ದೇಶಗಳು
ಕಬ್ಬನ್ ಪಾರ್ಕ್

ಕಬ್ಬನ್ ಪಾರ್ಕ್ ಬೆಂಗಳೂರು ನಗರದಲ್ಲಿರುವ ಹಲವಾರು ಉದ್ಯಾನಗಳಲ್ಲಿ ಒಂದು. ಲಾಲ್‍ಬಾಗ್ ಬಳಿಕ ಇದೇ ಅತ್ಯುತ್ತಮವಾದ ಉದ್ಯಾನ. ಇದನ್ನು ನಿರ್ಮಿಸಿದವರು 1864 ರಲ್ಲಿ ಜಾನ್ ಮೀಡ್ ಅಭಿವೃದ್ಧಿ ಪಡಿಸಿದವರು ಎಲ್ ಬಿ ಭೌರಿಂಗ್
ಲಾರ್ಡ್ ಕಬ್ಬನ್‍ರವರ ಪ್ರೀತಿಯ ಉದ್ಯಾನವನ ಕಬ್ಬನ್ ಪಾರ್ಕ್

೩೦೦ ಎಕರೆ ವಿಸ್ತೀರ್ಣದ ಕಬ್ಬನ್ ಪಾರ್ಕನ್ನು ಲಾರ್ಡ್ ಕಬ್ಬನ್‍ರವರು, ೧೮೬೪ ರಲ್ಲಿ ಸ್ಥಾಪಿಸಿದರು. ಈ ಉದ್ಯಾನವು ಬೆಂಗಳೂರಿನ ಪ್ರಮುಖ ಜಾಗದಲ್ಲಿದೆ. ವಿಧಾನ ಸೌಧಕ್ಕೆ ಭೇಟಿ ನೀಡುವ ಸಮಯದಲ್ಲಿ ಕಬ್ಬನ್ ಪಾರ್ಕ್ ಹತ್ತಿರದಲ್ಲೇ ಸಾಗಬೇಕು, ಅದು ಎಲ್ಲರ ಕಣ್ಣಿಗೆ ಕಾಣುತ್ತದೆ. ಬೆಂಗಳೂರು ರೈಲ್ವೆ ಸ್ಟೇಷನ್‍ಗೆ ಕೇವಲ ೫ ಕಿ. ಮೀ ದೂರದಲ್ಲಿದೆ. ನಡೆದಾಡಲು ಇಷ್ಟವಿರುವ ಜನರಿಗೆ, (ಬೆಳಗಿನ ವಾಕಿಂಗ್ ಪ್ರಿಯರಿಗೆ), ಇದು ಹೇಳಿಮಾಡಿಸಿದ ಜಾಗ. ಸುಂದರವಾದ ಗಿಡ-ಬಳ್ಳಿ ವೃಕ್ಷಗಳು ಸುಂದರವಾಗಿ ಸಜಾಯಿಸಿದ ವಿಶಾಲವಾದ ಲಾನ್‍ಗಳು, ನೀರಿನ ಚಿಲುಮೆಗಳು, ಬಣ್ಣ- ಬಣ್ಣದ ಹೂವಿನ ಗಿಡ ಮರಗಳು ಮುದಕೊಡುತ್ತವೆ. ಪ್ರತಿಮರದ ಕಾಂಡದಮೇಲೂ ಚೆನ್ನಾಗಿ ಕಾಣಿಸುವಂತೆ ಬರೆದಿದ್ದಾರೆ. ವೈಜ್ಜಾನಿಕ ವಿವರಗಳನ್ನು, ಹಾಗೂ ಮರಗಳ ವಯಸ್ಸುಗಳು ದಾಖಲಾಗಿವೆ. ಮಕ್ಕಳಿಗೆ ಆಟಕ್ಕೆ ಹಲವಾರು ಸಾಧನಗಳಿವೆ. ಮಕ್ಕಳ-ರೈಲಿನಲ್ಲಿ ಸವಾರಿಮಾಡುವ ಮಕ್ಕಳು, ಗಿರಿ, ವನ, ಬೆಟ್ಟ,ಕಾಡುಗಳ ಮಧ್ಯೆ ಹಾದು ಸಾಗುವ ಸುಂದರ ಅನುಭವಗಳನ್ನು ಪಡೆಯುತ್ತಾರೆ. ಕಬ್ಬನ್ ಪಾರ್ಕ್‍ನಲ್ಲಿ ಪಾಟರಿಯನ್ನು ಕಲಿಸುವ ಶಾಲೆಗಳಿವೆ, ಮತ್ತು ಹಲವು ಕಲಿಕೆಗಳಿಗೆ ಶಾಲೆಗಳಿವೆ. ಕಾರ್ಯಾಗಾರಗಳನ್ನು ಹಮ್ಮಿಕೊಂಡು ಅನೇಕ ಕಲೆಗಳನ್ನು ಕಲಿಸುವ ಪ್ರಬಂಧವಿದೆ.
ಕಬ್ಬನ್ ಪಾರ್ಕ ಕೇವಲ ಪಾರ್ಕ್ ಆಗಿರದೆ, ಮಕ್ಕಳ ವಯಸ್ಕರ ಕಲಿಕೆಯ ತಾಣವಾಗಿದೆ

ಕಬ್ಬನ್ ಪಾರ್ಕ್‍ನ ವಿನ್ಯಾಸವನ್ನು ಒಮ್ಮೆ ಕಂಡವರು ಯಾರಾದರೂ ಆಕರ್ಷಿತರಾಗುತ್ತಾರೆ. ಬ್ರಿಟಿಷ್ ಕಾಲೋನಿಯ ಶೈಲಿಯಲ್ಲಿ ನಿರ್ಮಿಸಿದ ನವಿರಾದ ಸೊಬಗಿನ ಕಟ್ಟಡಗಳು, ಬ್ರಿಟಿಷರ ಸೌಂದರ್ಯ ಪ್ರಜ್ಞೆ ಮತ್ತು ಕುಶಲತೆಯ ಪ್ರತೀಕಗಳಾಗಿವೆ. ಪಾರ್ಕ್‍ನ ಮಧ್ಯೆ, ದಿವಾನ್ ಶೇಶಾದ್ರಿ ಅಯ್ಯರ್‍ರವರ ಸ್ಮರಣ ಮಂದಿರದಲ್ಲಿ ಲೈಬ್ರರಿ ಇದೆ. ಜವಹರ್ ಬಾಲಭವನ, ಮಕ್ಕಳ ಉದ್ಯಾನವನ, ಮತ್ತು ಇಲ್ಲಿರುವ ಮ್ಯೂಸಿಯೆಮ್, ಅತಿ ಹಳೆಯ ವಸ್ತುಸಂಗ್ರಹಾಲಯಗಳಲ್ಲೊಂದಾಗಿವೆ. ಸೋಮವಾರ ಬಿಟ್ಟು ವಾರದ ಎಲ್ಲಾ ದಿನಗಳಲ್ಲು ಲಭ್ಯವಿದೆ. ಸಮಯ ಬೆಳಿಗ್ಯೆ ೮ ರಿಂದ ಸಾಯಂಕಾಲ ೫ ರವರೆಗೆ. ಹತ್ತಿರದಲ್ಲೇ ಸರ್. ಎಮ್. ವಿಶ್ವೇಶ್ವರಯ್ಯ ಕೈಗಾರಿಕಾ ಸಾಮಗ್ರಿಗಳ ತಯಾರಿಕೆಯ ವಸ್ತುಸಂಗ್ರಹಾಲಯವಿದೆ. ಕಬ್ಬನ್ ಪಾರ್ಕ್‍ನ ಹತ್ತಿರದಲ್ಲಿ ಇರುವ ಸುಂದರ ಕಟ್ಟಡಗಳು.
* ಜಯಚಾಮರಾಜೇಂದ್ರ ಪಾಲಿಟೆಕ್ನಿಕ್
* ಕೃಷ್ಣರಾಜೇಂದ್ರ ಟೆಕ್ನೊಲಾಜಿಕಲ್ ಇನ್‍ಸ್ಟಿಟ್ಯೂಟ್
* ವಿಶ್ವೇಶ್ವರಯ್ಯ ಇಂಜಿನಿಯರಿಂಗ್ ಕಾಲೇಜ್
* ಲೋಕೋಪಯೋಗಿ ಕಚೇರಿ
* ಇಂಟರ್‍ಮೀಡಿಯೇಟ್ ಕಾಲೇಜ್
* ಇನ್‍ಸ್ಟಿಟ್ಯೂಟ್ ಆಫ್ ಇಂಜಿನಿಯರ್ಸ್
* ಸೆಂಟ್ರೆಲ್ ಕಾಲೇಜ್
* ವಿಧಾನ ಸೌಧ
* ಮಹಾರಾಣೀಸ್ ಕಾಲೇಜ್
* ಸೆಕ್ರೆಟೇರಿಯಟ್ ಟೆನ್ನಿನ್ ಕ್ಲಬ್
ಉಲ್ಲೇಖಗಳು


ವರ್ಗ:ಬೆಂಗಳೂರು
ವರ್ಗ:ರಾಷ್ಟ್ರೀಯ ಉದ್ಯಾನಗಳು
ಆರ್. ಕೆ. ಕರಂಜಿಯ

thumb|right|250px|ಆರ್. ಕೆ. ಕರಂಜಿಯ
ರುಸ್ಸಿ ಕರಂಜಿಯ
(ಸೆಪ್ಟೆಂಬರ್, ೧೫, ೧೯೧೨-ಫೆಬ್ರವರಿ, ೧, ೨೦೦೮)
ವೃತ್ತಿ ಜೀವನ

'ರುಸ್ತುಂ ಖುರ್ ಶೆದ್ ಕರಂಜಿಯ' ಎಂದು ಮನೆಯಲ್ಲಿ ಕರೆಸಿಕೊಳ್ಳುತ್ತಿದ್ದ, ಕರಂಜಿಯರವರು, ಮೊದಲು ತಮ್ಮ ವೃತ್ತಿ ಜೀವನವನ್ನು 'ಟೈಮ್ಸ್ ಆಫ್ ಇಂಡಿಯ', ಪತ್ರಿಕೆಯಲ್ಲಿ ಸಹಾಯಕ ಸಂಪಾದಕರಾಗಿ ಪ್ರಾರಂಭಿಸಿದರು. ಅವರ ಗೆಳೆಯರ ಮಧ್ಯೆ, 'ರುಸ್ತುಂ ಖುರ್ ಶೆದ್ ಕರಂಜಿಯ,' ಎಂದು ಪ್ರಖ್ಯಾತರಾಗಿದ್ದರು. ೧೯೪೦ ರಲ್ಲಿ ಅದಕ್ಕೆ ರಾಜೀನಾಮೆ ಕೊಟ್ಟು, ತಮ್ಮದೇ ಆದ ಬ್ಲಿಟ್ಜ್'Blitz', ವಾರಪತ್ರಿಕೆಯನ್ನು ಪ್ರಾರಂಭ ಮಾಡಿದರು. ಅವರ ಸಮಯದಲ್ಲಿ ಬಿರುಗಾಳಿಯಂತೆ ಜನರನ್ನು ತತ್ತರಿಸಿದ್ದ, ನಾನಾವಟಿಯವರ ಮೇಲಿನ ಕೊಲೆ ಮೊಕದ್ದಮೆಯ ಪ್ರತಿ ಹಂತಗಳನ್ನೂ ಅತ್ಯಂತ ರೋಚಕವಾಗಿ ಹೊರತರುತ್ತಿದ್ದರು.ಅಂದಿನ ದಿನಗಳಲ್ಲಿ 'ಬ್ಲಿಟ್ಝ್' ಅತ್ಯಂತ ಜನಪ್ರಿಯ ವಾರ-ಪತ್ರಿಕೆಯಾಗಿತ್ತು
ಪ್ರಸಿದ್ಧಿ

'ಪ್ರೊತಿಮಾಬೇದಿ' ಯವರು, ಬೆತ್ತಲೆಯಾಗಿ ಬೊಂಬಾಯಿನ 'ಫ್ಲೋರ ಫೌಂಟೆನ್' ನಿಂದ 'ಜುಹುಬೀಚ್' ವರೆಗೆ ಓಡಿದ್ದ ಸಂಗತಿಯನ್ನು ಪ್ರಕಟಪಡಿಸಿದಮೇಲೆ ಅವರು ಪ್ರಸಿದ್ಧಿಯನ್ನು ಹೆಚ್ಚಿಸಿಕೊಂಡರು. ಅವರೊಬ್ಬ ರೂಪದರ್ಶಿಯಾಗಿ 'ವಿಮಲ್ ಸೂಟಿಂಗ್' ಬಟ್ಟೆಗಳಿಗೆ ಜಾಹಿರಾತಿಯಲ್ಲಿ ಕಾಣಿಸಿಕೊಂಡಿದ್ದರು. 'ಸೂಟ್ ಬೂಟ್ ' ಉಡುಪಿನಲ್ಲಿ ಸೊಗಸಾಗಿ ಕಾಣಿಸುತ್ತಿದ್ದರು. ಎಳೆಯ ಸುದ್ದಿಕಾರರಿಗೆ, ಪತ್ರಿಕಾಕರ್ತರಿಗೆ ಪ್ರೋತ್ಸಾಹ ಕೊಡುತ್ತಿದ್ದರು. ಅವರ ಕಷ್ಟಗಳನ್ನು ವಿಚಾರಿಸಲು ತಮ್ಮ ಮೆರಿನ್ ಡ್ರೈವ್ ನಲ್ಲಿದ ಮನೆಗೆ ಊಟಕ್ಕೆ ಆಹ್ವಾನಿಸುತ್ತಿದ್ದರು. ರುಸ್ಸಿಯವರಿಗೆ, ಎಳೆಪ್ರಾಯದ ಅಂದಚೆಂದದ ಹುಡುಗಿಯರ ಜೊತೆ ಮಾತುಕತೆಯಾಡುವ ಹುಚ್ಚಿತ್ತು. ಸದಾ ಹಸನ್ಮುಖಿ.
ನಿಧನ

ಎರಡುಬಾರಿ 'ಹೃದಯಾಘಾತ'ದ ನಂತರ ಅವರ ಆರೋಗ್ಯದಲ್ಲಿ ಹೆಚ್ಚು ಸುಧಾರಣೆಯಾಗಲಿಲ್ಲ. 'ರುಸ್ಸಿ ಕರಂಜಿಯ' ತಮ್ಮ ಮುಂಬಯಿ ಮನೆಯಲ್ಲಿ ಫೆಬ್ರವರಿ, ೧, ೨೦೦೮. ರಂದು ಮರಣಹೊಂದಿದರು. ಆವರ ಪಾರ್ಥಿವ ದೇಹದ ಅಂತಿಮ ಸಂಸ್ಕಾರ ದಕ್ಷಿಣ ಮುಂಬಯಿನ್‍ನ 'ಚಂದನವಾಡಿ'ಯಲ್ಲಿ ನೆರವೇರಿತು. ೯೫ ವರ್ಷವಯಸ್ಸಿನ, 'ರುಸ್ಸಿ ಕರಂಜಿಯ' ರವರಿಗೆ ರೀಟ ಮೆಹ್ತ ಎಂಬ ಮಗಳಿದ್ದಾಳೆ. ಅವರ ಸೋದರ, ಖ್ಯಾತ ಚಲನಚಿತ್ರ ಪತ್ರಿಕೋದ್ಯಮಿ. ಇವರಲ್ಲದೆ, 'ಆರ್.ಕೆ. ಕಾರಂಜಿಯ' ರವರು ತಮ್ಮ ಅಪಾರ ಅಭಿಮಾನಿಗಳನ್ನು, ಬಳಗದವರನ್ನು ಮತ್ತು ಗೆಳೆಯರನ್ನು ಅಗಲಿ ಹೋಗಿದ್ದಾರೆ.

ವರ್ಗ:ಪತ್ರಕರ್ತರು
ಸುಶೃತ

ಪ್ರಾಚೀನಭಾರತದ ಶಸ್ತ್ರವೈದ್ಯ. ಪ್ರಾಚೀನ ಭಾರತದ ಶಸ್ತ್ರವೈದ್ಯ ನಿಪುಣ ಸುಶೃತಾಚಾರ್ಯರು, ಸುಮಾರು ೪,೦೦೦ ವರ್ಷಗಳ ಹಿಂದೆ ಅಂದರೆ, ಕ್ರಿ. ಪೂ. ೨,೫೬೦ ಹಾಗೂ ೨,೪೮೭ ರ ಕಾಲಘಟ್ಟದಲ್ಲಿ ಇದ್ದರೆಂದು ಊಹಿಸಬಹುದಾಗಿದೆ. ಅವರು ತಮ್ಮ ಜೀವನದಲ್ಲಿ ಅಳವಡಿಸಿಕೊಂಡು, ಅದರಲ್ಲೇ ತಮ್ಮ ಅಮೋಘ ಕಾಣಿಕೆಯನ್ನು ಇತ್ತವರು. ಅವರು ಬರೆದ "ಸುಶೃತ ಸಂಹಿತೆ", ವೈದ್ಯನೆರವಿನ ಬಹು ಉಪಯುಕ್ತವಾದ, ಆರೋಗ್ಯ ಸಂಬಂಧದ ವಿಚಾರಗಳಿಗೆ ಸಲಹೆ, ಪರಿಹಾರ ನೀಡುವ ಒಂದು 'ಖಣಿ' ಎಂಬುದು ಅವರ ವಿಚಾರಧಾರೆ.
'ಸುಶೃತ' ರ ಬಾಲ್ಯ ಮತ್ತು ವಿದ್ಯಾಭ್ಯಾಸ

ವಿಶ್ವಾಮಿತ್ರನೆಂಬ ಋಷಿಯೋ ಅಥವಾ, ರಾಜನೋ, ಗಾಂಧರದೇಶದಲ್ಲಿ ವಾಸಿಸುತ್ತಿದ್ದ ಅತ್ಯಂತ ಜನಪ್ರಿಯ ವ್ಯಕ್ತಿಯ ಮಗನೆಂದು ಗ್ರಂಥಗಳಿಂದ ತಿಳಿದುಬರುವ ವಿಚಾರ. ಸುಶೃತ ಎಂಬ ಪದದ ಹತ್ತಿರವಾಗಿ ಅನೇಕ ಹೆಸರುಗಳನ್ನು ಈಗಿನ ಆಫ್ಗಾನಿಸ್ಥಾನದಲ್ಲಿ ನಾವು ಪತ್ತೆಹಚ್ಚಬಹುದು. ಅಲ್ಲಿನ ಬುಡಕಟ್ಟಿನ ಅನೇಕ ಜನರ ಹೆಸರು, ಸುಶೃತ್, ಸುರಾಟ್, ಸೌರುಟಿ, ಸುಹ್ರಾದಿ, ಇತ್ಯಾದಿಗಳಿವೆ. ಬಹುಶ: ಈ ನಾಮಧೆಯಗಳು, 'ಸುಶೃತ ನಾಮ' ದ ಬೇರೆಬೇರೆ ರೂಪಗಳೆಂದು ಕೆಲವು ವಿದ್ವಾಂಸರ ಅಂಬೋಣ.
ಸುಶೃತರ ವ್ಯಕ್ತಿತ್ವ

ಸುಶೃಚಾರ್ಯರು ಒಳ್ಳೆಯ ಅಜಾನುಬಾಹು. ಉದ್ದ ಕಿವಿಗಳು, ತೆಳುವಾದ ನಾಲಗೆ, ಸಮರ್ಪಕವಾದ ತುಟಿ, ಹೊಳೆಯುವ ದಂತಪಂಕ್ತಿಗಳು, ಮುಖ, ತೆಜಃಪುಂಜವಾದ ಕಣ್ಣುಗಳು, ಸುಂದರವಾದ ನಾಸಿಕ, ನೋಡಿದ ಕೂಡಲೆ ಗೌರವ, ಸಂತೋಷನೀಡುವ ಒಟ್ಟಾರೆ ವ್ಯಕ್ತಿತ್ವ. ಅದಕ್ಕೆ ಪೂರಕವಾದ, ಮೃದು ಮಾತು, ಕಷ್ಟಸಹಿಷ್ಣುತೆ, ಕೆಲಸದಲ್ಲಿ ಉತ್ಸಾಹ, ಮಾತಿನಲ್ಲಿ ವಿನಯ, ಅಸಾಧಾರಣವಾದ ಜ್ಞಾಪಕಶಕ್ತಿ, ಎದ್ದು ಕಾಣುತ್ತಿತ್ತು.
'ಭಗವಾನ್ ದಿವೋದಾಸ' ರು ಸುಶೃತರ ಗುರುಗಳು

ಆಯುರ್ವೇದ, ಶಲ್ಯ, ಶಾಲಾಕ್ಯ-ಚಿಕಿತ್ಸೆಗಳಲ್ಲಿ ಶಿಕ್ಷಣಪಡೆಯಲು ಬೇರೆಬೇರೆಕಡೆಗಳಿಂದ ವಿದ್ಯಾರ್ಥಿಗಳು ಅವರಬಳಿಗೆ ಬರುತ್ತಿದ್ದರು. ಅವರಲ್ಲಿ 'ಔಷಧಸೇನವ', 'ಔತರಣ', 'ಔರಭ್ಯ', 'ಪೌಷ್ಕಲಾವತ', 'ಕರವೀರ', ಮತ್ತು 'ಗೋಪುರರಕ್ಷಕ' ರಿದ್ದರು. ಅವರೆಲ್ಲಾ ಸುಶೃತರ ಸಹಪಾಠಿಗಳು. ಕರುಣಾಳು ದಿವೋದ್ಯಾಸರು, ಶಕರಾನ ವಂಶಸ್ತರು. ಅಬ್ಜದೇವತೆಯ ವರಪ್ರಸಾದದಿಂದ ಕಾಶೀರಾಜನ ಪರಂಪರೆಯಲ್ಲಿ ಜನ್ಮತಾಳಿದ ವಿಚಾರಧಾರೆಗಳನ್ನು ಮಂಡಿಸಿದ್ದಾರೆ. " ಮುದಿತನ, ರೋಗರುಜಿನ, ಮರಣಗಳನ್ನು ನಿವಾರಿಸಿದ ಧನ್ವಂತರಿಯಾದ ನಾನು 'ಶಲ್ಯ ಚಿಕಿತ್ಸೆ,' ಪ್ರಧಾನವಾದ ಸಿದ್ಧಾಂತಗಳನ್ನೂ, ಪರಿಕರಗಳನ್ನೂ, ಹಾಗೂ ವಿಶೇಷ ಮಾಹಿತಿಗಳನ್ನು ಉಪದೇಶಕೊಡಲು, ಪುನಃ ಕಾಶೀರಾಜನ ಮಗನಾಗಿಜನಿಸಿ, ಈ ಲೋಕಕ್ಕೆ ಬಂದಿದ್ದೇನೆ," ಎಂದು ಒಂದುಕಡೆ ಹೇಳಿಕೊಂಡಿದ್ದಾರೆ.
'ಸುಶೃತಸಂಹಿತ'

ಆಚಾರ್ಯ ಸುಶೃತರು 'ಪುನರ್ ನಾಸಾಂಗ ರಚನೆ', 'ಅಂಗೋಸ್ಥಿ', 'ವಿಚ್ಛೇದನ', 'ಗುಲ್ಮೋನ್ಮೂಲನ', ಗರ್ಭಾಶಯದಿಂದ ಮೃತಗರ್ಭದ ಶಿಶುವನ್ನು ಚಿರಂತನವಾಗಿ ಹೊರಗೆ ತೆಗೆಯುವುದು, 'ಮೂತ್ರಾಶಯದಲ್ಲಿ ಅಶ್ಮರಿ', 'ಭಗಂಧರ', 'ರಕ್ತಾರ್ಶಸ್', 'ಅಂತ್ರವೃದ್ಧಿ', ಮುಂತಾದ ರೋಗಗಳ ಮೇಲೆ ನಡೆಸಿದ ಪ್ರಯೋಗ ಮತ್ತು ಶಸ್ತ್ರಚಿಕಿತ್ಸೆ ಗಳನ್ನು ಓದಿ ಅಭ್ಯಸಿಸಿದ ಇಂದಿನ 'ಪಾಶ್ಚಾತ್ಯಶಾಸ್ತ್ರಜ್ಞರು,' ಹೊಗಳಿದ್ದಾರೆ. 'ಪುನರ್ನಾಸಾಂಗ ರಚನೆ', ಎಂದರೆ ಮೂಗಿನ ಆಕಾರವನ್ನು ತಿದ್ದುವುದು. 'ಅಂಗೋಸ್ಥಿ', 'ವಿಚ್ಛೇದನ.' ಮೂಳೆಗಳು ಮತ್ತು ಅಂಗಂಗಗಳನ್ನು ಕತ್ತರಿಸಿ ತೆಗೆಯುವುದು. 'ಗುಲ್ಮೋಸ್ತೂಲನ ಗೆಡ್ಡೆ' ಗಳನ್ನು ತೆಗೆದು ಭಗಂಧರ -ತುಂಬಾ ನೋವನ್ನುಂಟು ಮಾಡುವ ಒಂದು ಕಾಯಿಲೆ. -ರಕ್ತಹಹೊರಬೀಳುವ 'ರಕ್ತಾರ್ಶಸ್ ಮೂಲವ್ಯಧಿ', ನೋವಿನ ಕಾಯಿಲೆ. ಅಂತ್ರವೃದ್ಧಿಗೆ ಇಂಗ್ಲೀಷ್ ನಲ್ಲಿ 'ಹರ್ನಿಯ', ಅಂಗದ ಭಾಗ ಯಾವುದಾದರೂ ಕಾರಣದಿಂದ ತನ್ನ ಸ್ಥಾನದಿಂದ ಆಚೆಗೆ ಚಾಚಿಕೊಂಡಿರುವುದು ಅಂತ್ರವೃದ್ಧಿ. ಭೇಷಜಗ್ರಂಥದಲ್ಲಿ ಸುವೈದ್ಯನು, ಭೆಷಜಕುಷಲನಾಗಿ, ಮಿತ್ರನಾಗಿ, ಸುಶೃಶನಂತೆ ಸುಶಿಕ್ಷಿತನಾಗಿ ಇರಬೇಕೆಂದು ಹೊಗಳಿದ್ದಾನೆ. 'ಭೈಷಜವಿದ್ಯಯ ಪರಮಾಚಾರ್ಯ' ರೆಂದು ಹೆಸರಾಗಿದ್ದವರೆಂದು, ಚೀನದ ವಿಜ್ಞಾನಿ, 'ತುಚ್ಛಿ,' ಯವರು ತಮ್ಮ ಗ್ರಂಥವೊಂದರಲ್ಲಿ ತಿಳಿಸಿದ್ದಾರೆ.
ಅಂದು ಉಪಯೋಗಿಸುತ್ತಿದ್ದ, ಯಂತ್ರಗಳು ಶಸ್ತ್ರಗಳು

ತುಕ್ಕು ಹಿಡಿಯದಂತಹ, ಸುವರ್ಣಾವಿ ಪಂಚ ಲೋಹಗಳಿಂದ ನಿರ್ಮಾಣವಾದ ಯಂತ್ರಗಳು, ಬಳಕೆಯಲ್ಲಿದ್ದವು. ಬಿದಿರು, ದಾರ. ಕೊಂಬು, ನರಗಳು, ಕಡೆಗೆ, ಹುಲ್ಲು [ದರ್ಭೆ], ಕತ್ತರಿಸುವುದಕ್ಕೆ, ಕೊಯ್ಯುವುದಕ್ಕೆ, ೨೦ ಬಗೆಯ, ಶಸ್ತ್ರಗಳ ಉಪಯೊಗ ; ಇವುಗಳಲ್ಲಿ 'ಮಂಡಲಾಗ್ರ', 'ಕರಪತ್ರ', 'ವೃದ್ಧಿಪತ್ರ', 'ನಖಶಸ್ತ್ರ', 'ಮುದ್ರಿಕ', 'ಉತ್ಪಲಪತ್ರಿಕಾ', 'ಅರ್ಧಧರಾಸೂಚಿ', 'ಕಶಪತ್ರ', ಮುಂತಾದವು.


ವರ್ಗ : ಭಾರತೀಯಪದ್ಧತಿಯ ಶಸ್ತ್ರವೈದ್ಯರು
ಆದಿನಾಥ

ಆದಿನಾಥರು ಜೈನ ಧರ್ಮದ ಪ್ರಥಮ ತೀರ್ಥಂಕರರಾಗಿದ್ದಾರೆ.ಇವರಿಗೆ ಋಷಭ, ವೃಷಭನಾಥ ಎನ್ನುವ ಹೆಸರುಗಳಿವೆ. ಮರುದೇವಿಯು ಗರ್ಭವನ್ನು ಧರಿಸುವ ಮುನ್ನ ಕನಸಿನಲ್ಲಿ ಋಷಭವು ತನ್ನ ಮುಖವನ್ನು ಪ್ರವೇಶಿಸುವಂತೆ ಕಂಡಳು. ಆದ್ದರಿಂದ ಮುಂದೆ ಹುಟ್ಟಿದ ಮಗುವಿಗೆ ಋಷಭ ಎಂದು ಹೆಸರಿಟ್ಟರು.ಮತ್ತೊಂದು ಅಭಿಪ್ರಾಯದ ಪ್ರಕಾರ ವೃಷ ಎಂದರೆ ಧರ್ಮ. ಆದಿನಾಥರು ಮುಂದೆ ಧರ್ಮ ಪ್ರಸಾರಕರಾಗುವುರಿಂದ ಮಗುವಿಗೆ ವೃಷಭ ಎಂದು ಹೆಸರಿಟ್ಟರು. ಆದಿನಾಥರ ತಂದೆ ಅಯೋಧ್ಯೆಯ ಅರಸರು;ಹೆಸರು ನಾಭಿರಾಜ.ತಾಯಿಯ ಹೆಸರು ಮರುದೇವಿ.
ಹುಟ್ಟು

ಅಯೋಧ್ಯೆಯ ಅರಸು ನಾಭಿರಾಜ ಮತ್ತು ಅವನ ಪಟ್ಟದ ರಾಣಿ ಮರುದೇವಿಗೆ ಚೈತ್ರಮಾಸದ ಕೃಷ್ಣ ಪಕ್ಷದ ನವಮಿಯಂದು ಜನಿಸಿದರು. ವೃಷಭನಾಥರು ಜನಿಸಿದ ಘಳಿಗೆಯಲ್ಲಿ ಶುಭಶಕುನಗಳು ಘಟಿಸಿದವು ಎಂದು ನಂಬಲಾಗಿದೆ. ವೃಷಭನಾಥರ ಹುಟ್ಟಿನ ಘಳಿಗೆಯನ್ನು ಜನ್ಮ ಕಲ್ಯಾಣಕ ಎಂದು ಕರೆಯಲಾಗುತ್ತದೆ.
ಸಂಸಾರ ಬಾಳುವೆ

ವೃಷಭನಾಥ ರಿಗೆ ಇಬ್ಬರು ಹೆಂಡಿರು ಸುನಂದಾ ಮತ್ತು ಸುಮಂಗಲ. ಸುಮಂಗಲಾ ರಿಗೆ ತೊಂಬತ್ತೊಂಬತ್ತು ಮಂದಿ ಮಕ್ಕಳು ಮತ್ತು ಒಬ್ಬ ಮಗಳು ಸುಂದರಿ. ವೃಷಭ ನಾಥರು ಮೊದಲ ಹೆಂಡತಿಯ ಹಿರಿಮಗ ಭರತಚಕ್ರವರ್ತಿಗೆ ಪಟ್ಟ ಕಟ್ಟುತ್ತಾರೆ.
ವೈರಾಗ್ಯ

ವೃಷಭನಾಥನ ಆಸ್ಥಾನದಲ್ಲಿ ಇಂದ್ರನು ಸ್ವರ್ಗಲೋಕದ ನರ್ತಕಿಯರ ಸ್ಪರ್ಧೆಯೊಂದನ್ನು ಏರ್ಪಡಿಸುತ್ತಾನೆ. ಅವರಲ್ಲಿ ನೀಲಾಂಜನ ಎಂಬ ನರ್ತಕಿ ನೃತ್ಯ ಆಡುತ್ತಲೇ ತೀರಿಕೊಳ್ಳುತ್ತಾಳೆ. ಈ ಘಟನೆ ವೃಷಭನಾಥ ರಿಗೆ ವೈರಾಗ್ಯವನ್ನು ಉಂಟುಮಾಡುತ್ತದೆ. ಹಿರಿಮಗ ಭರತನಿಗೆ ಅಯೋಧ್ಯೆಯನ್ನು, ಕಿರಿಮಗ ಬಾಹುಬಲಿಗೆ ಪೌದನ ಪುರವನ್ನು ಪಟ್ಟ ಕಟ್ಟಿ ತಪಸ್ಸಿಗೆ ಹೊರಡುತ್ತಾರೆ. ೧000 ವರ್ಷಗಳ ಕಾಲ ಕಠಿಣ ತಪಸ್ಸನ್ನು ಮಾಡಿ ಕೈವಲ್ಯ ಜ್ಞಾನವನ್ನು ಪಡೆಯುತ್ತಾರೆ. ವೃಷಭನಾಥರು ತಪಸ್ಸಿನ ನಂತರ ಮೊದಲ ಬಾರಿಗೆ ಇಕ್ಷು ರಸ ಅಂದರೆ ಕಬ್ಬಿನ ಹಾಲನ್ನು ಅಕ್ಷಯ ತೃತೀಯ ದಿನದಂದು ಸ್ವೀಕರಿಸುತ್ತಾರೆ. ವೃಷಭನಾಥ ಆಹಾರಸೇವನೆಯ ದಿನವನ್ನು ಜೈನರು ಅತ್ಯಂತ ಪವಿತ್ರ ದಿನವಾಗಿ ಆಚರಿಸುತ್ತಾರೆ. ಕೃಷ್ಣ ಪಕ್ಷದ ಏಕಾದಶಿಯಂದು ಕೈಬಲಿ ಜ್ಞಾನವನ್ನು ಪಡೆಯುತ್ತಾರೆ ಈ ದಿನವನ್ನು ಬಹಳ ಪವಿತ್ರವಾಗಿ ಇಂದಿಗೂ ಆಚರಿಸಲಾಗುತ್ತದೆ.
ಉಲ್ಲೇಖಗಳು

ವರ್ಗ:ಜೈನ ಧರ್ಮ
ವರ್ಗ:ಧರ್ಮ

en:Rishabha (Hinduism)
es:Rishabha (sabio hinduista)
ಪದ್ಮಾವತಿ

]]

ಜೈನ ಧರ್ಮದ ಪ್ರಕಾರ ಪದ್ಮಾವತಿ ದೇವಿಯು ೨೩ನೇ ತೀರ್ಥಂಕರ ಪಾಶ್ವ೯ನಾಥರ ಯಕ್ಷಿ.

ಪದ್ಮಾವತಿ ದೇವಿ ಬೀಜ ಮಂತ್ರ:
ಓಂ ಪದ್ಮೆ ನಮಃ|
ಓಂ ಹ್ರೀಂ ಕ್ಲೀಂ ಪದ್ಮೆ ನಮಃ|
ಓಂ ಹ್ರೀಂ ಶ್ರೀಂ ಕ್ಲೀಂ ಪದ್ಮಾವತೇಯ ನಮಃ|
ಓಂ ಹ್ರೀಂ ಶ್ರೀಂ ಪದ್ಮಾವತೇಯ ನಮಃ|
ಪರಿಚಯ

*ಒಮ್ಮೆ ಗಂಗಾ ನದಿಯ ತೀರದಲ್ಲಿ ಪಾಶ್ವ೯ನಾಥರು ವಾಯುವಿಹಾರ ಮಾಡುತ್ತಿರುವಾಗ ಕೆಲವುಮಂದಿ ತಾಪಸಿಗಳು ಬೆಂಕಿಯನ್ನುರಿಸಿ ತಪಸ್ಸನ್ನಾಚರಿಸುತ್ತಿದ್ದರು. ಇವರು ಅವರನ್ನು ಕಟ್ಟಿಗೆಗಳನ್ನುರಿಸಿ ಏಕೆ ಜೀವ ಹಿಂಸೆ ಮಾಡುತ್ತಿರುವರೆಂದು ಕೇಳಿದರು. ರಾಜಕುಮಾರರ ಮಾತನ್ನು ಸಂಪೂರ್ಣವಾಗಿ ತಿರಸ್ಕರಿಸಿದ ತಾಪಸಿಗಳು 'ಜೀವ ಎಲ್ಲಿದೆ?'ಎಂದು ಕೇಳಿದರು.
*ಪಾರ್ಶ್ವನಾಥರು ತಾಪಸಿಗಳ ಬಳಿಯಿದ್ದ ಕೊಡಲಿಯಿಂದ ಒಂದು ಕಟ್ಟಿಗೆಯನ್ನು ಸೀಳಲು ಸರ್ಪ ಮತ್ತು ಸರ್ಪಿಣಿಯ ಸುಡುತ್ತಿರುವ ಜೊತೆಯೊಂದು ಕಾಣಿಸಿತು. ಇನ್ನು ಅವು ಬದುಕಲಾರವೆಂದು ತಿಳಿದು ಅವುಗಳಿಗೆ ಪಂಚನಮಸ್ಕಾರ ಮಂತ್ರವನ್ನು ಉಪದೇಶಿಸಿದರು. ಈ ಘಟನೆಯಿಂದ ಅವರಿಗೆ ಬಹಳ ದುಃಖವಾಯಿತು.
*ಜೀವನದ ನಶ್ವರತೆಯನ್ನು ತಿಳಿದು ವೈರಾಗ್ಯ ಹೊಂದಿ ಕೊಡಲೇ ದೀಕ್ಷೆಯನ್ನು ಸ್ವೀಕರಿಸಿದರು. ಸರ್ಪ ಮತ್ತು ಸರ್ಪಿಣಿಯ ಮರಣ ಹೊಂದಿ ಪಾತಾಳ ಲೋಕದಲ್ಲಿ ಧರಣೀಂದ್ರ ಹಾಗೂ ಪದ್ಮಾವತಿಯರಾಗಿ ಹುಟ್ಟಿದರು. ಪಾಶ್ವ೯ನಾಥರ ಪೂರ್ವಜನ್ಮ್ಸದ ವೈರಿ ಕಮಟನು ಅವರು ತಪಸ್ಸಿನಲ್ಲಿರುವಾಗ ಘೋರ ಉಪಸರ್ಗವನ್ನೀಡಿದಾಗ ಧರಣೀಂದ್ರ ಹಾಗೂ ಪದ್ಮಾವತಿಯರು ಅದನ್ನು ನಿವಾರಿಸುತ್ತಾರೆ.


ವರ್ಗ:ಜೈನ ಧರ್ಮ
ವರ್ಗ:ಜೈನ ಯಕ್ಷ ಯಕ್ಷಿಯರು
ಮೆನ್ಹಾಟನ್ ಅಸೋಸಿಯೇಟ್ಸ್

ಮೆನ್ಹಾಟನ್ ಅಸೋಸಿಯೇಟ್ಸ್ 'ಸಪ್ಲೈ ಚೈನ್ ಮಾನೇಜ್ಮೆಂಟ್' (ಸರಬರಾಜು ಸರಪಣಿ ನಿರ್ವಹಣೆ) ಸಾಫ್ಟ್-ವೇರ್ ಗಳನ್ನು ಜಗತ್ತಿಗೆ ಪರಿಚಯಿಸಿದ ಮಾಹಿತಿ ತಂತ್ರಜ್ಞಾನ ಕಂಪನಿಗಳಲ್ಲಿ ಒಂದು. ೧೯೯೦ ರಲ್ಲಿ ನ್ಯೂ ಯಾರ್ಕ್ ನಗರದ ಮೆನ್ಹಾಟನ್ ಕಡಲತೀರದಲ್ಲಿ ಸ್ಥಾಪಿಸಲ್ಪಟ್ಟ ಇದು ಆ ಕಡಲತೀರದ ಹೆಸರಿನಿಂದಲೇ ತನ್ನ ಹೆಸರನ್ನು ಪಡೆದುಕೊಂಡಿದೆ. ೧೯೯೫ ರಿಂದ ಜಾರ್ಜಿಯದ ಅಂಟ್ಲಾಂಟದಲ್ಲಿ ತನ್ನ ಪ್ರಧಾನ ಕಛೇರಿಯನ್ನು ಹೊಂದಿರುವ ಇದು ಇಲ್ಲಿಂದಲೇ ವಿಶ್ವದ ಇತರ ಕಛೇರಿಗಳೊಂದಿಗೆ ಕಾರ್ಯನಿವೃತ್ತವಾಗಿದೆ.
ಇತಿಹಾಸ

ಮೂಲದಲ್ಲಿ ಈ ಕಂಪನಿಯು ಐ.ಬಿ.ಎಮ್ ಎ.ಎಸ್/೪೦೦ನಿಂದ ತಯಾರಿತ ವೇರ್ ಹೌಸ್ ಮಾನೇಜ್ಮೆಂಟ್ (ಗೋದಾಮು ನಿರ್ವಹಣೆ) ಸಾಫ್ಟ್-ವೇರಿನೊಂದಿಗೆ ತನ್ನ ಬುನಾದಿಯನ್ನು ಕಂಡುಕೊಂಡಿತು.
ಬಟ್ಟೆ ಬರೆ ಕೈಗಾರಿಕೆಗಾಗಿ ಅಭಿವೃದ್ಧಿ ಪಡಿಸಲಾದ ಈ ಸಾಫ್ಟ್-ವೇರಿಗೆ ಪಿಕ್-ಟಿಕೆಟ್ ಮಾನೇಜ್ಮೆಂಟ್ ಸಿಸ್ಟಮ್ (ಪಿ.ಕೆ.ಎಮ್.ಎಸ್) ಎಂದು ಹೆಸರಿಡಲಾಯಿತು.
ಬೆಂಗಳೂರು ಕಛೇರಿ

ಮೆನ್ಹಾಟನ್ ಅಸೋಸಿಯೇಟ್ಸ್ ನ ಭಾರತದ ಕಛೇರಿ ಬೆಂಗಳೂರಿನಲ್ಲಿದೆ. ಮೊದಲು ಐ.ಟಿ.ಪಿ.ಎಲ್.ನಲ್ಲಿ ಕಛೇರಿಯನ್ನು ಹೊಂದಿದ್ದ ಇದು ಈಗ ವೈಟ್-ಫೀಲ್ಡ್ ನಲ್ಲಿ ತನ್ನ ಸ್ವಂತ ಕಟ್ಟಡವನ್ನು ಹೊಂದಿದೆ.
ಬಾಹ್ಯ ಸಂಪರ್ಕಗಳು

ಮೆನ್ಹಾಟನ್ ಅಸೋಸಿಯೇಟ್ಸ್ ತಾಣ

ವರ್ಗ:ಮಾಹಿತಿ ತಂತ್ರಜ್ಞಾನ ಕಂಪನಿಗಳು
ಬೆಳ್ಳಿತೆರೆ ಬೆಳಗಿದವರು

ಬೆಳ್ಳಿತೆರೆ ಬೆಳಗಿದವರು ಅ.ನಾ.ಪ್ರಹ್ಲಾದ ರಾವ್ ಬರೆದಿರುವ ೨೦೦೭ರಲ್ಲಿ ಬಿಡುಗಡೆ ಆದ ೨೨೦ ಪುಟಗಳ ಪುಸ್ತಕ. ಇದು ಕನ್ನಡ ಚಲನಚಿತ್ರ ರಂಗದ ಸರ್ವತೋಮುಖ ಅಭಿವೃದ್ಡಿಗೆ ಕೊಡುಗೆ ನೀಡಿದ ೧೧೫ ಮಂದಿ ಮಹಾನುಭಾವರ ಬಗ್ಗೆ ಈ ಪುಸ್ತಕದಲ್ಲಿ ಲೇಖನಗಳಿವೆ.ಕನ್ನಡ ಚಲನಚಿತ್ರರಂಗದ ಆದ್ಯ ಪಿತಾಮಹ ಗುಬ್ಬಿ ವೀರಣ್ಣ, ಕನ್ನಡದ ಮೊದಲ ಚಲನಚಿತ್ರ ಸತಿ ಸುಲೋಚನ ನಾಯಕ ಸುಬ್ಬಯ್ಯ ನಾಯ್ಡು, ಮೇರು ನಟ ಡಾ.ರಾಜ್‌ಕುಮಾರ್ ಸೇರಿದಂತೆ ಹಿರಿಯ ನಟ ನಟಿಯರು, ಸಂಗೀತ ನಿರ್ದೇಶಕರು, ತಂತ್ರಜ್ಙರು, ಹಿನ್ನೆಲೆ ಗಾಯಕರೇ ಮುಂತಾದವರ ಬಗ್ಗೆ ಪರಿಚಯ ಲೇಖನಗಳನ್ನು ಈ ಪುಸ್ತಕ ಒಳಗೊಂಡಿದೆ. ಖ್ಯಾತ ನಿದೇ೯ಶಕ ಗಿರೀಶ್ ಕಾಸರವಳ್ಳಿ ಈ ಪುಸ್ತಕಕ್ಕೆ ಮುನ್ನುಡಿ ಬರೆದಿದ್ದಾರೆ. ಪುಸ್ತಕವನ್ನು ಹಿರಿಯ ಕವಿ ಪ್ರೊ.ಕೆ.ಎಸ್.ನಿಸಾರ್ ಅಹಮದ್ ಬಿಡುಗಡೆ ಮಾಡಿದರು. "ಯಾವುದೇ ಉತ್ಪ್ರೇಕ್ಷೆ ಇಲ್ಲದೆ, ಕೇವಲ ಅಂಕಿ-ಅಂಶಗಳ ಆಧಾರದ ಮೇಲೆ ವಿವರ ಕಟ್ಟುತ್ತಾ ಹೋಗುವ ಈ ಲೇಖನಗಳನ್ನು ಒಂದು ಒಳ್ಳೆಯ ಆಕರ ಸಾಮಾಗ್ರಿಯಾಗಿ ನೋಡಬಹುದು. ಲೇಖಕನ ವೈಯಕ್ತಿಕ ಅನಿಸಿಕೆಗಳನ್ನು ಇಲ್ಲಿ ಸೇರಿಸಿಲ್ಲವಾದ್ದರಿಂದ ವಿಷಯದ ಮೇಲ್ಮೈ ದಾಟಿ ಒಳನುಗ್ಗಿ ನೋಡುವವರಿಗೆ ಸ್ವಲ್ಪ ನಿರಾಶೆಯಾಗಬಹುದು. ಆದರೆ ಒಂದು ವಿಷಯ ಸೂಚಿ ಗ್ರಂಥ ಏನನ್ನು ಸಾಧಿಸಲು ಹೊರಟಿರುತ್ತದೆ ಅದು ಇಲ್ಲಿ ಪೂರ್ಣಗೊಂಡಿದೆ" ಎಂದು ಮುನ್ನುಡಿಯಲ್ಲಿ ಗಿರೀಶ್ ಕಾಸರವಳ್ಳಿ ಹೇಳಿದ್ದಾರೆ
ಮೂಲ

http://www.hinduonnet.com/thehindu/thscrip

https://www.youtube.com/watch?v=izdcHZ95wfE

https://www.bookbrahma.com/book/bellitere-belagidavaru

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಕನ್ನಡ ಸಿನೆಮಾ
ವರ್ಗ:ಪುಸ್ತಕಗಳು
ಸುಧಾರಾಣಿ

ಸುಧಾರಾಣಿ (ಜನನ ೧೪ ಆಗಸ್ಟ್ ೧೯೭೩), ಅವರ ಪರದೆಯ ಹೆಸರಿನಿಂದ ಸುಧಾ ರಾಣಿ, ಭಾರನಾನು ಮತ್ತು ನನ್ನ ಗೆಳೆಯರೌತೀಯ ನಟಿ, ಧ್ವನಿ ಕಲಾವಿದ ಮತ್ತು ಮಾಜಿ ರೂಪದರ್ಶಿ. ಅವರು ಪ್ರಾಥಮಿಕವಾಗಿ ಕನ್ನಡ ಚಿತ್ರಗಳಲ್ಲಿ ಕೆಲಸ ಮಾಡಿದ್ದಾರೆ, ಆದರೂ ಅವರು ಕೆಲವು ತಮಿಳು (ಶಾಲಿ ಎಂದು ಗೌರವಿಸಿದ್ದಾರೆ), ತೆಲುಗು, ತುಳು ಮತ್ತು ಮಲಯಾಳಂ ಚಿತ್ರಮಂದಿರಗಳಲ್ಲಿ ಕಾಣಿಸಿಕೊಂಡರು.
ಆರಂಭಿಕ ಜೀವನ

ಸುಧಾರಾಣಿಯವರು ಗೋಪಾಲಕೃಷ್ಣ ಮತ್ತು ನಾಗಲಕ್ಷೀ ದಂಪತಿಗಳಿಗೆ ಜನಿಸಿದರು. ಐದನೇ ವಯಸ್ಸಿನಲ್ಲಿ ತಾಯಿ ನಾಗಲಕ್ಷೀಯವರು ಸುಧಾರಾಣಿಯವರನ್ನು ನೃತ್ಯ ತರಗತಿಗಳಗೆ ಸೇರಿಸಿದರು. ಅವರು ಜನಪ್ರಿಯ ಚಲನಚಿತ್ರ ವ್ಯಕ್ತಿತ್ವದ ಚಿ. ಉದಯ ಶಂಕರ್ ಸೋದರ ಸೊಸೆ, ಮತ್ತು ನಟ-ನಿರ್ದೇಶಕ ಚಿ ಗುರು ದತ್ ಅವರ ಸೋದರಸಂಬಂಧಿ. ಅವರು ತಮ್ಮ ಮೂರನೆಯ ವಯಸ್ಸಿನಲ್ಲಿ ಮುದ್ರಣ ಜಾಹೀರಾತುಗಳಲ್ಲಿ ಮಾಡೆಲಿಂಗ್ ಮಾಡಲು ಪ್ರಾರಂಭಿಸಿದರು. ತಾಯಿ ಐದನೇ ವಯಸ್ಸಿನಲ್ಲಿ ನೃತ್ಯ ತರಗತಿಗಳಿಗೆ ಸೇರಿಕೊಂಡಳು. ರಾಣಿ ಕುಚಿಪುಡಿ ಮತ್ತು ಭರತ ನಾಟ್ಯ ನರ್ತಕಿ. ೭ ನೇ ವಯಸ್ಸಿನಲ್ಲಿ, ಮಕ್ಕಳನ್ನು ಆಧರಿಸಿದ ಅವರ ಕಿರುಚಿತ್ರಕ್ಕಾಗಿ ಅವಳ ಸಹೋದರರಿಂದ ಸುತ್ತುವರಿಯಲ್ಪಟ್ಟಿತು, ಚೈಲ್ಡ್ ಈಸ್ ಹಿಯರ್ ಎಂಬ ಶೀರ್ಷಿಕೆಯೊಂದಿಗೆ ಇದು ಅಂತರರಾಷ್ಟ್ರೀಯ ಪ್ರಶಸ್ತಿಯನ್ನು ಗೆದ್ದುಕೊಂಡಿತು. ಪ್ರಭಾತ್ ಕಲಾವಿದಾರು ನಾಟಕ ತಂಡದಲ್ಲಿ ನಡೆದ ಮಕ್ಕಳ ಪ್ರದರ್ಶನಗಳಲ್ಲಿ ಅವರು ಸಕ್ರಿಯವಾಗಿ ಭಾಗವಹಿಸುತ್ತಿದ್ದರು.
ಚಲನಚಿತ್ರ ವೃತ್ತಿಜೀವನ

ರಾಜ್‍ಕುಮಾರ್ ರವರು ಸುಧಾರಾಣಿಯವರ ಪ್ರತಿಭೆಯನ್ನು ಗುರುತಿಸಿ ಆನಂದ್ ಚಿತ್ರದ ನಾಯಕಿಯಾಗಿ ಆಯ್ಕೆ ಮಾಡಿದರು.ಆಸೆಗೊಬ್ಬ ಮೀಸೆಗೊಬ್ಬ, ಅಣ್ಣ ತಂಗಿ, ಮಿಡಿದ ಶ್ರುತಿ ,ಮುಂತಾದ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ಇವರು ತಮಿಳು ಭಾಷೆಯನ್ನು ತುಂಬಾ ಸರಾಗವಾಗಿ ಮಾತನಾಡುತ್ತಾರೆ.ರಮೇಶ್ ಅರವಿಂದ್‌ರವರ ಜೊತೆ ಪಂಚಮ ವೇದ, ಶ್ರೀಗ‍ಂಧ, ಅರಗಿಣಿ ಮತ್ತು ಅನುರಾಗ ಸಂಗಮ ಸೇರಿದಂತೆ ಎಂಟು ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.
ರಾಣಿಯನ್ನು ನಟ ಮತ್ತು ಗಾಯಕ ರಾಜ್‌ಕುಮಾರ್ ಅವರ ಸಂಗಾತಿಯು ೧೨ ನೇ ವಯಸ್ಸಿನಲ್ಲಿ ಥ್ರೆಡ್ ಸಮಾರಂಭದ ವಿಡಿಯೋದಲ್ಲಿ ಗಮನಿಸಿದ್ದರು. ರಾಜ್‌ಕುಮಾರ್ ಅವರು ಆನಂದ್ (೧೯೮೬) ಚಿತ್ರದ ನಾಯಕಿ ಆಗಿ ಆಯ್ಕೆಯಾಗಿದ್ದಾರೆ. ಮನ ಮೆಚ್ಚಿದಾ ಹುಡುಗಿ, ಸಮಾರಾ, ಆಸೆಗೊಬ್ಬಾ ಮೀಸೆಗೊಬ್ಬಾ, ಅನ್ನಾ ಟ್ಯಾಂಗಿ, ಮತ್ತು ಮಿಡಿಡಾ ಶ್ರುತಿ ಮುಂತಾದ ಚಿತ್ರಗಳಲ್ಲಿ ಅವರು ಕಾಣಿಸಿಕೊಂಡರು. ೧೯೮೯ ರಲ್ಲಿ, ಅಣ್ಣಾಕಿಲಿ ಸೊನ್ನಾ ಕಥೈ ಚಿತ್ರದ ಮೂಲಕ ತಮಿಳಿಗೆ ಪಾದಾರ್ಪಣೆ ಮಾಡಿದರು ಮತ್ತು ೩ ವರ್ಷಗಳ ನಂತರ, ವಸಂತಕಲ ಪರವಾಯಿ ಚಿತ್ರದಲ್ಲಿ ನಟಿಸಿದರು, ಇದು ವಾಣಿಜ್ಯ ಯಶಸ್ಸನ್ನು ಕಂಡಿತು. ಇದನ್ನೇ ಅನುಸರಿಸಿ ಅವರು ಇನ್ನೂ ೧೦ ತಮಿಳು ಚಿತ್ರಗಳಲ್ಲಿ ನಟಿಸಿದ್ದಾರೆ ಮತ್ತು ಈ ಎಲ್ಲಾ ಚಿತ್ರಗಳಲ್ಲಿ ಅವರು 'ಶಾಲಿ' ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ಅವಳು ತಮಿಳು ತುಂಬಾ ನಿರರ್ಗಳವಾಗಿ ಮಾತನಾಡುತ್ತಾಳೆ. ರಮೇಶ್ ಅರವಿಂದ್ ಅವರೊಂದಿಗೆ ಪಂಚಮಾವೇದ, ಶ್ರೀಗಂಧ, ಅರಗಿನಿ, ಗಂಡಾ ಮಾನೆ ಮಕ್ಕಲು, ವರಗಲಾ ಬೀಟೆ, ಬಲೋಂಡು ಚದುರಂಗ, ಅಪಘಾತ ಮತ್ತು ಅನುರಗ ಸಂಗಮ ಸೇರಿದಂತೆ ಎಂಟು ಚಿತ್ರಗಳಲ್ಲಿ ಜೋಡಿಯಾಗಿದ್ದಾರೆ. ರಾಣಿ ೧೯೯೦ ರ ದಶಕದಲ್ಲಿ ಕನ್ನಡ ಚಲನಚಿತ್ರೋದ್ಯಮದಲ್ಲಿ ಪ್ರಾಬಲ್ಯ ಮೆರೆದರು.
ವೈಯಕ್ತಿಕ ಜೀವನ

ತನ್ನ ವೃತ್ತಿಜೀವನದ ಉತ್ತುಂಗದಲ್ಲಿ, ರಾಣಿ ಯು.ಎಸ್. ಮೂಲದ ಅರಿವಳಿಕೆ ತಜ್ಞ ಡಾ. ಸಂಜಯ್ ಅವರನ್ನು ವಿವಾಹವಾದರು. ಆದಾಗ್ಯೂ, ತಿಳುವಳಿಕೆಯ ವ್ಯತ್ಯಾಸಗಳನ್ನು ಉಲ್ಲೇಖಿಸಿ, ಅವರು ೫ ವರ್ಷಗಳ ಕಾಲ ಯುಎಸ್ನಲ್ಲಿ ಉಳಿದುಕೊಂಡ ನಂತರ ಬೇರ್ಪಟ್ಟರು. ನಂತರ, ಅವಳು ತನ್ನ ಸಂಬಂಧಿ ಗೋವರ್ಧನನ್ನು ಮದುವೆಯಾದಳು. ಅವರಿಗೆ ೨೦೦೧ ರಲ್ಲಿ ಜನಿಸಿದ ನಿಧಿ ಎಂಬ ಮಗಳು ಇದ್ದಾಳೆ.
ಪ್ರಶಸ್ತಿಗಳು

ಪಂಚಮ ವೇದ ಮತ್ತು ಮೈಸೂರು ಮಲ್ಲಿಗೆ ಚಿತ್ರಕ್ಕಾಗಿ ಸುಧಾರಾಣಿಯವರು ಎರಡು ಬಾರಿ ಅತ್ಯುತ್ತಮ ನಟಿಗಾಗಿ ಕರ್ನಾಟಕ ರಾಜ್ಯ ಪ್ರಶಸ್ತಿಯನ್ನು ಪಡೆದರು. ಅವರು ಬೆಂಗಳೂರಿನಲ್ಲಿ ಅತ್ಯುತ್ತಮ ನಟಿ ಪ್ರಶಸ್ತಿಯನ್ನು ಪಡೆದರು.೨೦೦೦ರಲ ಸ್ಪರ್ಶ ಚಲನಚಿತ್ರಕ್ಕೆ ಅತ್ಯುತ್ತಮ ನಟಿಯಂದು ಫಿಲ್ಮ್ಫೇರ್ ಪ್ರಶಸ್ತಿ ಪಡೆದರು.೨೦೧೫ ವಾಸ್ತು ಪ್ರಕಾರ ಚಲನ ಚಿತ್ರಕ್ಕೆ ಅತ್ಯುತ್ತಮ ಪೋಷಕ ನಟಿಯಾಗಿ ಫಿಲ್ಮ್ಫೇರ್ ಪ್ರಶಸ್ತಿಗಳನ್ನು ಪಡೆದರು.
ಮಕ್ಕಳ ಪಾತ್ರಗಳು
ಉಲ್ಲೇಖಗಳು

ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವರ್ಗ:ನಟಿಯರು
ವರ್ಗ:ಕನ್ನಡ ಸಿನೆಮಾ
ವರ್ಗ:ಚಿತ್ರರಂಗ
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ಗಣೇಶ್ (ನಟ)

ಕಾಮಿಡಿ ಟೈಮ್ ಗಣೇಶ್ ಹಾಗೂ ಗೋಲ್ಡನ್ ಸ್ಟಾರ್ ಗಣೇಶ್ ಎಂದು ಪ್ರಸಿದ್ಧರಾಗಿರುವ ಗಣೇಶ್ ಅವರು ಕನ್ನಡ ಚಿತ್ರ ನಟರು.
ಜೀವನ ಚರಿತ್ರೆ
ಬಾಲ್ಯ ಮತ್ತು ಶಿಕ್ಷಣ

ಇವರು ಹುಟ್ಟಿದ್ದು ಬೆಂಗಳೂರಿನ ನೆಲಮಂಗಲದ ಅಡಕಮರನಹಳ್ಳಿಯಲ್ಲಿ. ಇವರ ತಂದೆ ಕಿಶನ್, ತಾಯಿ ಸುಲೋಚನ ಮತ್ತು ಅಜ್ಜಿ ಸೀತಮ್ಮ. ಇವರಿಗೆ ಇಬ್ಬರು ಅಣ್ಣಂದಿರಿದ್ದು ತಮ್ಮ ಕುಟುಂಬದ ತೃತೀಯ ಪುತ್ರ. ಪ್ರಸ್ತುತ ಬೆಂಗಳೂರಿನ ವಿಜಯನಗರದಲ್ಲಿ ನೆಲೆಸಿದ್ದಾರೆ. ಬಾಲ್ಯದಲ್ಲಿ ಕಲಿಕೆಯಲ್ಲಿ ಹೆಚ್ಚಿನ ಆಸಕ್ತಿ ಇಲ್ಲದಿದ್ದರೂ ಎಲೆಕ್ಟ್ರಾನಿಕ್ಸ್ ನಲ್ಲಿ ಡಿಪ್ಲೊಮಾ ಪದವಿಯನ್ನು ಪಡೆದಿದ್ದಾರೆ.
ಕಿರುತೆರೆ ಅಭಿನಯ

ಗಣೇಶ್ ಅವರು ಪ್ರಥಮ ಬಾರಿಗೆ ಕ್ಯಾಮರಾವನ್ನು ಎದುರಿಸಿದ್ದು ಗುಟ್ಟು ಸಾಕ್ಷ್ಯಚಿತ್ರದಿಂದ. ಇದರ ಪ್ರಸಾರಣೆಗೆ ನಿರ್ದಿಷ್ಟ ಸಮಯಾವಧಿ ಸಿಗದಿದ್ದರಿಂದ ಅದರ ನಿರ್ಮಾಪಕರು ಅದನ್ನು ಚಿತ್ರ ಪ್ರದರ್ಶನಗಳಲ್ಲಿ ಮತ್ತು ಯು.ಎಸ್.ಎ ಯ ಕೆಲವು ಆಯ್ದ ಚಿತ್ರಮಂದಿರಗಳಲ್ಲಿ ಪ್ರದರ್ಶಿಸಿ ತುಂಬಾ ನಷ್ಟಕ್ಕೆ ಒಳಗಾದರು. ಈ ಸಾಕ್ಷ್ಯಚಿತ್ರದ ನಿರ್ದೇಶಕರಿಂದಲೇ ಗಣೇಶ್ ಅವರಿಗೆ ಕಿರುತೆರೆಯ ಕೆಲವು ಧಾರಾವಾಹಿಗಳಲ್ಲಿ ನಟಿಸಲು ಅವಕಾಶ ದೊರೆಯಿತು.
ಚಲನಚಿತ್ರಗಳು

1 ಮುಂಗಾರು ಮಳೆ

2 ಚೆಲ್ಲಾಟ

3 ಗಾಳಿಪಟ

4 ಕೃಷ್ಣ

5 ಮದುವೆ ಮನೆ

6 ಹುಡುಗಾಟ

7 ಸಂಗಮ

8 ಬೊಂಬಾಟ್

9 ಚೆಲುವಿನ ಚಿತ್ತಾರ

10 ಉಲ್ಲಾಸ ಉತ್ಸಾಹ

11 ರೋಮಿಯೋ

12 ಆಟೋ ರಾಜ

13 ಕೂಲ್

14 ಮುಂಜಾನೆ

15 ಮುಗುಳುನಗೆ

16 ಸ್ಟೈಲ್ ಕಿಂಗ್

17 ಶೈಲೂ

18 ಜೂಮ್

19 ಪಟಾಕಿ

20 ಮಳೆಯಲಿ ಜೊತೆಯಲಿ

21 ಖುಷಿ ಖುಷಿಯಾಗಿ

22 ಏನೋ ಒಂಥರಾ

23 ಮಿಸ್ಟರ್ 420

24 ಚಮಕ್

25 ದಿಲ್ ರಂಗೀಲಾ

26 ಶ್ರಾವಣಿ ಸುಬ್ರಮಣ್ಯ

27 ಆರೆಂಜ್

28 ಅರಮನೆ

29 ಸರ್ಕಸ್

30 ಬುಗುರಿ

31 ಸುಂದರಾಂಗ ಜಾಣ

32 ಸಕ್ಕರೆ

33 ಗೀತಾ

34 ಗಾಳಿಪಟ 2

35 ಬಾನ ದಾರಿಯಲ್ಲಿ

36 ಮುಂಗಾರು ಮಳೆ 2
ಚಿತ್ರ ಚರಿತ್ರೆ
ಕಿರುತೆರೆಯಲ್ಲಿ

*ಅತ್ತಿಗೆ (ಮೊದಲ ಧಾರಾವಾಹಿ ಅಭಿನಯ)
*ಯದ್ವಾತದ್ವಾ
*ಸಾಧನೆ
*ಸಮಾಗಮ
*ಭಾಗ್ಯ
*ವಠಾರ
*ಹದ್ದಿನ ಕಣ್ಣು
*ಪ್ರೇಮ ಪಿಶಾಚಿಗಳು
*ಪಾಪಾ ಪಾಂಡು
*ಈಶ್ವರಿ
ಟಿ.ವಿ. ಶೋ

*ಕಾಮಿಡಿ ಟೈಮ್
ಚಿತ್ರಗಳಲ್ಲಿ ಕಿರುನಟನೆಗಳು

*ಟಪೋರಿ (ಖಳನಾಗಿ ಪ್ರಥಮ ಚಿತ್ರ)
*ಹುಡುಗಿಗಾಗಿ
*ಅಹಂ ಪ್ರೇಮಾಸ್ಮಿ
*ತುಂಟ
*ಅಮೃತಧಾರೆ
*ಕೌನ್ ಬನೇಗಾ ಕೊಟ್ಯಾಧಿಪತಿ
*ಬಾ ಬಾರೋ ರಸಿಕ
*ಗೇಮ್
*ಮಸಾಲ
*ಓ ಪ್ರಿಯತಮ
*ಅಬ್ಬಬ್ಬಾ ಎಂಥಾ ಹುಡುಗ
ನಾಯಕ ನಟನಾಗಿ
ಬಾಹ್ಯ ಸಂಪರ್ಕಗಳು

* ಗಣೇಶ್ ಸಂದರ್ಶನೆ
* ಅಧಿಕೃತ ತಾಣ
* ಪಾರ್ಶ್ವಚಿತ್ರ
* ಮಾಹಿತಿ
* ಗಣೇಶ್ ಅವರ ಮದುವೆಯ ಚಿತ್ರಗಳು
* ಗಣೇಶ್ ಅವರ ಆಂಗ್ಲ ಭಾಷೆ ವಿಕಿ
ಉಲ್ಲೇಖಗಳು

ವರ್ಗ:ಕನ್ನಡ ಚಿತ್ರರಂಗದ ನಟರು